RDPAD

Rīga Eiropas mobilitātes nedēļā aicina kopīgi pavadīt laiku pilsētvidē
2024-09-16 08:00 - 2024-09-22 17:00 (Europe/Riga)
Eiropas mobilitātes nedēļas laikā, kas daudzviet norisināsies no 16. līdz 22. septembrim, rīdzinieki aicināti izmantot videi draudzīgus pārvietošanās veidus, piedalīties izglītojošās diskusijās, “Mobilitātes rekorda” sasniegšanā Ģertrūdes ielā un Tvīda velobraucienā no Vidzemes līdz Āgenskalna tirgum.
Vairāk informācijas: https://www.rdpad.lv/riga-eiropas-mobilitates-nedela-aicina-kopigi-pavadit-laiku-pilsetvide/

Seminārs "Koptelpa - mobilitāte visiem"
2024-09-17 10:00 - 14:00
Aicinām uz semināru “Koptelpa – mobilitāte visiem” par pilsētas virzību uz Rīgas attīstības programmā izvirzītajiem ilgtspējīgas mobilitātes mērķiem

Publiskās apspriešanas sanāksme lokālplānojumam Līvciema ielā 1 un tai piegulošajai teritorijai
2024-09-23 17:00
Lasīt vairāk: https://www.rdpad.lv/pazinojums-par-zemes-vienibas-livciema-iela-1-un-tai-piegulosas-teritorijas-lokalplanojuma-redakcijas-nodosanu-publiskajai-apspriesanai/

Forumā meklēs risinājumus Rīgas vēsturiskā centra ilgtermiņa attīstībai
2024-11-21 08:00 - 17:00
Ceturtdien, 21.novembrī, norisināsies Rīgas vēsturiskā centra forums, kurā vairāk nekā 140 pašvaldības speciālisti, politiķi, pilsētplānotāji, valsts un nevalstisko organizāciju pārstāvji, arhitekti un citi nozares eksperti diskutēs par pilsētas vēsturiskā centra attīstības potenciālu un iespējām.
Foruma galvenais mērķis ir izstrādāt risinājumus, kā Rīgas vēsturisko centru, kas jau 27 gadus ir UNESCO Pasaules mantojuma sarakstā, nākotnē attīstīt par dinamisku un daudzfunkcionālu vietu, kas apvieno mājokļa, darba, atpūtas un tūrisma funkcijas.
Inese Andersone, Rīgas pašvaldības Pilsētas attīstības komitejas priekšsēdētāja, skaidro: “Rīgas centrs ir Latvijas sirds – biznesa, kultūras, mobilitātes, valsts pārvaldes un pakalpojumu centrs. Lai saglabātu šo nozīmi arī nākotnē, mums jādomā par tā ilgtspējīgu attīstību. Kultūrvēsturiskā mantojuma saglabāšana ir mūsu atbildība, bet tā attīstīšana un vērtību vairošana ir kopīgs darbs un pienākums mums visiem. Tajā jāiesaistās gan namu īpašniekiem un iedzīvotājiem, gan šo nozīmīgo darbu jāpalīdz īstenot no pilsētas un valsts puses, radot saprotamus nosacījumus un palīdzot rast risinājumus. Rīgas vēsturiskajam centram jāsaglabā sava unikālā vērtība un, investējot publiskās ārtelpas pilnveidošanā, centram ir jākļūst par ikviena Latvijas iedzīvotāja lepnumu. Ar īstermiņa un ilgtermiņa izaicinājumiem saskaramies ik uz soļa, bet risinājumus meklēsim kopīgā dialogā ar jomu ekspertiem.
Forumā kopumā piedalīsies vairāk nekā 140 dažādu jomu eksperti, kuri dalīsies savos pieredzes stāstos, diskutēs un darba grupās izstrādās priekšlikumus Rīgas vēsturiskā centra un tā aizsardzības zonas attīstībai nākamajiem 25 gadiem.
Foruma sākuma daļā priekšlasījumu par Rīgas vēsturiskā centra nozīmi, transformācijām un funkcionalitāti sniegs arhitekts un arhitektūras kritiķis Artis Zvirgzdiņš. Savukārt pašvaldības eksperti – Rīgas pašvaldības Pilsētas attīstības departamenta Kultūrvēsturiskā mantojuma saglabāšanas biroja vadītājs Jānis Bērziņš un Rīgas pilsētas arhitekts Pēteris Ratas – iepazīstinās foruma dalībniekus ar Rīgas vēsturiskā centra un tā aizsardzības zonas Stratēģisko nostādņu 2050.gadam projektu un šīs teritorijas attīstības potenciālu.
Ar pieredzes stāstiem un savu redzējumu kā attīstīt Rīgas vēsturisko centru dalīsies nozares profesionāļi un uzņēmēji: SIA “Zaigas Gailes birojs” vadītāja un vadošā arhitekte Zaiga Gaile, “Draugiem Group” runasvīrs Jānis Palkavnieks, SIA “Rīgas nami” Nekustamo īpašumu attīstības projektu nodaļas arhitektūras projektu vadītāja Agnese Lāce, SIA “One Development” nekustamo īpašumu pārdošanas speciālists Marsels Vapne, biedrības “KIM? Laikmetīgās mākslas centrs” dibinātāja un valdes priekšsēdētāja Zane Čulkstēna, Rīgas valstspilsētas pašvaldības Pilsētas attīstības departamenta projektu vadītājs Mārtiņš Eņģelis.
Foruma otrajā daļā norisināsies paneļdiskusija “Ceļā uz nākotnes Rīgu – tuvākie darbi Rīgas vēsturiskā centra potenciāla izmantošanai ilgtspējīgas, autentiskas un produktīvas pilsētas veidošanā”, kurā eksperti pārrunās izaicinājumus un risinājumus, kas saistīti ar vēsturisko ēku atjaunošanu, publiskās ārtelpas kvalitāti, apdzīvotību, pārvietošanos un ekonomiskās aktivitātes veicināšanu. Diskusijā piedalīsies Rīgas mērs Vilnis Ķirsis, UNESCO Latvijas Nacionālās komisijas ģenerālsekretāre Baiba Moļņika, SIA “Grupa 93” vadītājs un pilsētplānotājs Neils Balgalis, SIA “Linstow Baltic” Projektu attīstības un ilgtspējas direktors Andis Kublačovs, Nacionālās kultūras mantojuma pārvaldes Arhitektūras un mākslas daļas vadītāja Anna Ancāne.
Foruma noslēdzošajā daļā dalībnieki piedalīsies darbnīcas, kurās izstrādās priekšlikumus un risinājumus Rīgas vēsturiskā centra un tā aizsardzības zonas attīstībai līdz 2050. gadam.
Reģistrācija pasākumam ir noslēgusies.

Publiskās apspriešanas norise detālplānojumam zemes vienības daļā Krasta ielā 1A, Krasta ielā 1B, Krasta ielā 1C
2024-11-28 08:00 - 2024-12-20 17:00
Lasīt vairāk: https://www.rdpad.lv/pazinojums-par-detalplanojuma-redakcijas-zemes-vienibas-dala-krasta-iela-1a-krasta-iela-1b-krasta-iela-1c-nodosanu-publiskajai-apspriesanai-un-instituciju-atzinumu-sanemsanai/

Vebinārā informēs par Rīgas vēsturiskā centra teritorijas plānošanas aktualitātēm
2024-11-28 16:00 - 18:00
Lai iepazīstinātu ar Rīgas vēsturiskā centra un tā aizsardzības zonas (RVCAZ) plānošanas procesa aktualitātēm, ceturtdien, 28. novembrī, plkst. 16 Rīgas pašvaldības Pilsētas attīstības departaments organizē informatīvu vebināru, kurā aicināts piedalīties ikviens interesents.
Vebinārā pašvaldības speciālisti informēs par paveikto darbu RVCAZ teritorijas plānojuma izstrādē – uzsāktajiem pētījumiem, esošo situāciju, saņemtajiem viedokļiem par RVC AZ iedzīvotāju dzīves kvalitāti, transporta infrastruktūras un mobilitātes plānošanu, pilsētvides infrastruktūras attīstības iecerēm un projektiem Rīgas centra publiskās ārtelpas – skvēru, parku, laukumu, ielu uzlabošanai. Rīgas pilsētas arhitekta dienests prezentēs izstrādāto Rīgas ielu tipoloģijas rokasgrāmatu, kas kalpo kā praktisks rīks vienotas kvalitātes standarta iedibināšanai Rīgas ielu veidošanā. Vebinārā būs iespēja uzzināt arī par 2025. gadā plānotajām sabiedrības līdzdalības iespējām RVC AZ teritorijas plānošanas dokumentu izstrādē.
Vebinārs tiks pārraidīts Rīgas pašvaldības Pilsētas attīstības departamenta tīmekļvietnē www.rdpad.lv, kā arī pašvaldības Facebook kontā – Rīga attīstās.
Lai būtu iespēja uzdot jautājumus un piedalīties diskusijā MS TEAMS vidē, vebināra dalībnieki aicināti reģistrēties līdz 28. novembra, plkst. 12.00, aizpildot reģistrēšanās formu https://forms.office.com/e/Bwz5W5VWNf.
Jau ziņots, ka Rīgas dome 2023. gada 29. jūnijā pieņēma lēmumu uzsākt RVCAZ teritorijas plānojuma izstrādi, lai veicinātu pilsētas vēsturiskā centra kā UNESCO Pasaules mantojuma vietas un tā aizsardzības zonas ilgtspējīgas attīstības mērķu sasniegšanu, veidojot dzīvotspējīgu un mūsdienu sabiedrības prasībām atbilstošu pilsētvidi.
RVCAZ teritorijas plānojums būs galvenais pašvaldības ilgtermiņa teritorijas attīstības plānošanas dokuments, kurā tiks noteiktas prasības teritorijas izmantošanai un apbūvei, tajā skaitā funkcionālais zonējums, publiskā infrastruktūra, teritorijas izmantošanas un apbūves noteikumi, kā arī citi teritorijas izmantošanas nosacījumi. Tas nepieciešams, lai iedzīvinātu mūsdienīgas nostādnes attiecībā uz mobilitātes, publiskās ārtelpas, apbūves attīstību un veicinātu iedzīvotāju piesaisti RVCAZ teritorijā. Lai sasniegtu izvirzītos mērķus, teritorijas plānojuma izstrādes procesā tiek risināta virkne uzdevumu, kas izriet no normatīvo aktu regulējuma, teritorijas plānojuma mērķiem, apkopotajiem sabiedrības viedokļiem, kā arī sabiedriskajās, profesionālajās un politiskajās diskusijās iezīmētajām aktualitātēm un saistīti ar dažādām pilsētbūvnieciskām tēmām – kultūras mantojumu, publisko ārtelpu, mobilitāti, vides kvalitāti, valsts un pašvaldības pakalpojumu infrastruktūru un uzņēmējdarbību.
Teritorijas plānojums tiek apstiprināts ar Rīgas domes saistošajiem noteikumiem un ir saistošs jebkurai fiziskai un juridiskajai personai, tādēļ tā izstrādē ir svarīga sabiedrības līdzdalība.
Plašāka informācija par RVC AZ teritorijas plānojuma izstrādi pieejama Pilsētas attīstības departamenta mājas lapā www.rdpad.lv. Saite: (https://www.rdpad.lv/izstrade-esosais-rigas-vesturiska-centra-un-ta-aizsardzibas-zonas-teritorijas-planojums/)

Publiskās apspriešanas sanāksme detālplānojumam zemes vienības daļā Krasta ielā 1A, Krasta ielā 1B, Krasta ielā 1C
2024-12-09 17:00

Iepazīstinās ar Brasas tilta skvēra pārbūves ieceri
2024-12-15 13:00 - 17:00
Rīgas pašvaldības Pilsētas attīstības departaments aicina rīdziniekus uz tikšanos, lai iepazīstinātu ar Brasas tilta skvēra pārbūves ieceri un uzklausītu iedzīvotāju priekšlikumus. Tikšanās norisināsies svētdien, 15. decembrī, plkst. 13 Brasas tilta skvērā, savukārt rakstiski priekšlikumus var iesniegt līdz 13. decembrim, sūtot tos uz e-pastu pad@riga.lv un tēmas laukā norādot “Brasas tilta skvērs”.
Lasīt vairāk: https://www.rdpad.lv/iepazistinas-ar-brasas-tilta-skvera-parbuves-ieceri/

Publiskā apspriešana lokālplānojumam Tērbatas ielā 75
2025-02-10 08:00 - 2025-03-14 17:00
Lasīt vairāk: https://www.rdpad.lv/pazinojums-par-publiskas-apspriesanas-termina-pagarinasanu-zemesgabala-terbatas-iela-75-lokalplanojuma-redakcijai/

Publiskās apspriešanas sanāksme lokālplānojumam Tērbatas ielā 75
2025-02-17 17:00
Lasīt vairāk: https://www.rdpad.lv/pazinojums-par-zemesgabala-terbatas-iela-75-lokalplanojuma-redakcijas-nodosanu-publiskajai-apspriesanai/

Publiskā apspriešana lokālplānojumam Vestienas ielā 2J
2025-02-26 08:00 - 2025-03-31 17:00
Lasīt vairāk: https://www.rdpad.lv/pazinojums-par-zemes-vienibas-vestienas-iela-2j-lokalplanojuma-redakcijas-nodosanu-publiskajai-apspriesanai/

Publiskās apspriešanas sanāksme lokālplānojumam Vestienas ielā 2J
2025-03-17 17:00 - 18:00

Aicina izteikt viedokli par noteikumu projektu, kas paredz kompensācijas mājokļu attīstītājiem par ieguldījumiem publiskajā infrastruktūrā
2025-03-20 16:00 - 17:00
Rīgas pašvaldība aicina piedalīties saistošo noteikumu projekta “Par sadarbību Rīgas valstspilsētas pašvaldības publiskās infrastruktūras attīstībā” sabiedriskajā apspriešanā un līdz 27. februārim Rīgas pašvaldības tīmekļvietnē www.riga.lv izteikt viedokli vai priekšlikumus.
Saistošo noteikumu projekts “Par sadarbību Rīgas valstspilsētas pašvaldības publiskās infrastruktūras attīstībā” izstrādāts ar mērķi uzlabot publisko infrastruktūru pilsētā un vienlaicīgi veicināt mājokļu pieejamību, kas ir valsts un Rīgas pašvaldības prioritāte.
Lai iepazīstinātu ar saistošo noteikumu projektu, 20. martā plkst. 16.00 Rīgas pašvaldības Pilsētas attīstības departaments tiešsaistē MS Teams vidē organizē informatīvu vebināru, kurā aicināts piedalīties ikviens interesents. Vebinārs tiks pārraidīts Rīgas pašvaldības Pilsētas attīstības departamenta tīmekļvietnē www.rdpad.lv, kā arī pašvaldības Facebook kontā – “Rīga attīstās”. Lai būtu iespēja uzdot jautājumus un piedalīties diskusijā MS Teams vidē, interesenti aicināti reģistrēties līdz 20. martam plkst. 12, aizpildot reģistrēšanās formu: https://forms.office.com/e/ceJss1KTMb

Izstādē “Māja 2025” varēs saņemt konsultācijas par būvniecību
2025-03-27 08:00 - 2025-03-30 17:00
Izstādē “Māja 2025”, kas no 27. līdz 30. martam norisināsies Ķīpsalas izstāžu zālē, konsultācijas par būvniecību, ēku siltināšanu un atjaunošanu sniegs Rīgas pašvaldības eksperti no Pilsētas attīstības departamenta un Rīgas enerģētikas aģentūras.

Pilsētas attīstības departamenta speciālisti sniegs konsultācijas par dažādiem ar būvniecību saistītiem jautājumiem un nosacījumiem, kas jāņem vērā:

plānojot jaunu būvniecību, ēku pārbūvi vai atjaunošanu, tostarp logu, durvju, jumtu nomaiņu, lodžiju un fasādes atjaunošanu,

veicot teritorijas labiekārtošanu – žogu, atkritumu konteineru novietņu, rotaļu iekārtu, stāvlaukumu, gājēju celiņu u.c. izbūvi,

izvietojot uz ēkām vai pilsētvidē dažādas iekārtas, piemēram, kondicionierus, saules paneļus, siltumsūkņus, pakomātus u.c.,

novēršot patvaļīgas būvniecības sekas vai sakārtojot bīstamās un degradētās būves.

Savukārt Rīgas enerģētikas aģentūras eksperti skaidros par:

daudzdzīvokļu ēku energoefektīvu atjaunošanu,

par līdzfinansējumu ēkas tehniskās dokumentācijas izstrādei,

ēku energoefektivitātes projektu vadību,

pašvaldības līdzfinansējuma programmām ēku atjaunošanai,

Rīgas vēsturisko ēku energoefektīvu atjaunošanu.

Saņemt konsultācijas klātienē aicināts ikviens interesents – dzīvokļu īpašnieki, dzīvokļu īpašnieku biedrības, namu apsaimniekotāji, uzņēmēji un citi interesenti.

Paralēli plašajam izstādes piedāvājumam norisināsies dažādi semināri un prezentācijas.

Izstāde “Māja I 2025” ir lielākais būvniecības nozares notikums Latvijā, kas atspoguļo celtniecības attīstības tendences, tehnoloģiju jaunumus, kā arī sekmē tiešu dialogu starp būvniecības un citu saistītu nozaru profesionāļiem un galapatērētājiem vietējā un starptautiskā līmenī.

Publiskā apspriešana lokālplānojuma Čiekurkalnā grozījumiem
2025-04-01 08:00 - 2025-04-30 17:00
Lasīt vairāk: https://www.rdpad.lv/pazinojums-par-lokalplanojuma-ciekurkalna-grozijumu-nodosanu-publiskajai-apspriesanai-2/

Publiskā apspriešana detālplānojumam zemes vienībās Dravnieku ielā 3, Dravnieku ielā 3 k-4 un Augusta Deglava ielā 148
2025-04-08 08:00 - 2025-04-30 17:00
Lasīt vairāk: https://www.rdpad.lv/pazinojums-par-detalplanojuma-redakcijas-zemes-vienibas-dravnieku-iela-3-dravnieku-iela-3-k-4-un-augusta-deglava-iela-148-nodosanu-publiskajai-apspriesanai/

Publiskās apspriešanas sanāksme lokālplānojuma Čiekurkalnā grozījumiem
2025-04-14 08:00 - 17:00

Publiskā apspriešana lokālplānojumam teritorijai Lokomotīves ielā 24
2025-04-23 08:00 - 2025-05-22 17:00
Lasīt vairāk: https://www.rdpad.lv/pazinojums-par-teritorijas-lokomotives-iela-24-lokalplanojuma-redakcijas-nodosanu-publiskajai-apspriesanai/

Publiskā apspriešana Rīgas Tehniskās universitātes kompleksa Ķīpsalā lokālplānojuma 3. redakcijai
2025-04-24 08:00 - 2025-05-16 17:00
Lasīt vairāk: https://www.rdpad.lv/pazinojums-par-rigas-tehniskas-universitates-kompleksa-kipsala-lokalplanojuma-3-redakcijas-nodosanu-publiskajai-apspriesanai/

Nozares eksperti diskutēs par Rīgas viedās pilsētas attīstību
2025-04-24 11:00 - 12:00
Šā gada 24. aprīlī Rīgas domē notiks ekspertu diskusija “Rīgas viedā pilsēta: tagad un nākotnē”, kurā vadošie valsts pārvaldes, uzņēmējdarbības, augstskolu, nevalstisko organizāciju eksperti pārrunās jautājumus, kā attīstīt Rīgas viedo pilsētu un nodrošināt efektīvu iestāžu un organizāciju sadarbību.
Rīgas pašvaldības Pilsētas attīstības departaments ir izstrādājis Rīgas viedās pilsētas pamatnostādnes 2025.–2030. gadam – dokumentu, kas kalpos par stratēģisku ceļvedi un politikas plānošanas instrumentu, lai nodrošinātu vienotu pieeju Rīgas viedpilsētas attīstībā. Līdz 6. maijam norisinās pamatnostādņu publiskā apspriešana.
Lai iegūtu nozares pārstāvju viedokli un priekšlikumus, Rīgas pašvaldība organizē ekspertu diskusiju, pulcējot ekspertus no tehnoloģiju, inovāciju, akadēmiskās un valsts pārvaldes jomām. Pasākuma laikā eksperti dalīsies ar savu redzējumu un tendencēm Rīgas viedās pilsētas attīstīšanai.
Rīgas domes Pilsētas attīstības komitejas priekšsēdētāja Inese Andersone norāda: “Vieda pilsēta sākas ar viedu pārvaldību, un izstrādātās pamatnostādnes ir ceļa karte, kas ļaus mums stratēģiski attīstīt pilsētu mūsu prioritārajās jomās. Šīs pamatnostādnes sniegs ilgtermiņa ieguvumus gan Rīgas iedzīvotājiem, gan uzņēmējiem, veidojot ilgtspējīgu un inovatīvu vidi. Tādēļ ir svarīgi tās apspriest ar nozares ekspertiem un veidot ciešu sadarbību viedās pilsētas attīstīšanai.”
Diskusijas pirmajā daļā varēs iepazīties ar nozares ekspertu prezentācijām par Rīgas viedās pilsētas attīstības iespējām. Ar savu redzējumu iepazīstinās Rīgas domes Pilsētas attīstības komitejas priekšsēdētāja Inese Andersone, SIA “Latvijas Mobilais Telefons” prezidents un biedrības “Latvijas Formula 2050” valdes priekšsēdētājs Dr. Juris Binde, Rīgas pašvaldības Pilsētas attīstības departamenta Ģeomātikas pārvaldes vadītāja Diāna Korbe, Rīgas Tehniskās universitātes Datorzinātnes un informācijas tehnoloģijas fakultātes Informācijas tehnoloģijas institūta asociētais profesors Jānis Kampars, inovāciju kustības “VEFRESH” izpilddirektors Viesturs Celmiņš. Ekspertu prezentācijas no plkst. 11.00 līdz plkst. 12.00 interesenti varēs vērot arī Rīgas pašvaldības Youtube kontā un Facebook kontā “Rīga attīstās”.
Pēc prezentācijām eksperti pārrunās jautājumus, kā Rīgai kļūt par viedāko un ilgtspējīgāko pilsētu Baltijā un veicināt sadarbību viedo pilsētu mērķu sasniegšanai. Kopā ar ekspertiem diskusijā aicināti piedalīties Latvijas Kokrūpniecības federācijas viceprezidents Kristaps Klauss, Latvijas Informācijas un komunikācijas tehnoloģijas asociācijas padomes loceklis Edmunds Beļskis, Latvijas Drošības un aizsardzības industriju federācijas valdes priekšsēdētāja Elīna Egle-Ločmele. Diskusijā piedalīsies arī Eiropas Digitālās inovāciju centra projektu vadītājs Valts Murāns, Rīgas investīciju un tūrisma aģentūras direktors Fredis Bikovs, Latvijas IT klastera un ITS Latvia projektu vadītājs Valts Murāns, Klimata un enerģētikas ministrijas Klimata politikas departamenta vecākā eksperte Inese Pommere-Bramane, Latvijas Valsts radio un televīzijas centra Biznesa virziena vadītājs Jānis Delviņš un Dita Krecere u.c. nozares eksperti.
Diskusiju vadīs Rīgas domes Pilsētas attīstības komitejas priekšsēdētāja Inese Andersone un Banku augstskolas padomes loceklis un biedrības “Latvijas Formula 2050”
valdes loceklis Andris Nātriņš.

Seminārs par Rīgas zaļās infrastruktūras attīstību klimata pārmaiņu seku mazināšanai
2025-04-24 13:00 - 17:30
Rīgas pašvaldības Pilsētas attīstības departaments 24. aprīlī aicina rīdziniekus uz semināru par zaļās infrastruktūras attīstību klimata pārmaiņu seku mazināšanai, kurā iepazīstinās ar Rīgas pilsētvides zaļināšanas plāna 2027.-2031. gadam izstrādes gaitu un zaļās infrastruktūras attīstību pilsētā klimata pārmaiņu seku mazināšanai.
Pasākums norisināsies 24. aprīlī no plkst. 13 līdz 17.30 “Koka Rīga” telpās, Krāsotāju ielā 12 un tajā aicināts piedalīties ikviens interesents.
Semināra laikā būs iespēja uzzināt un diskutēt par Rīgas pilsētvides zaļināšanas plānu 2027.-2031. gadam un tā stratēģisko ietvaru. Eksperti iepazīstinās, kādas ir jau šobrīd novērotās un nākotnes klimata pārmaiņas un kā dabā balstīti risinājumi var mums palīdzēt šīm pārmaiņām pielāgoties, vienlaicīgi uzlabojot Rīgas iedzīvotāju dzīves kvalitāti.
Papildus tiks prezentēti Eiropas Savienības projekta “LIFE LATESTadapt” ietvaros izstrādātie zaļās infrastruktūras risinājumi, kurus paredzēts uzstādīt un testēt Tērbatas ielas apkārtnē.
Vienlaikus pasākuma dalībniekiem būs iespēja iepazīties ar iedzīvotāju Klimata asamblejā izstrādātajām rekomendācijām pašvaldības pilsētvides zaļināšanai, kā arī dzirdēt pašvaldības ekspertu viedokli un lēmumu, kurus no priekšlikumiem paredzēts iekļaut Rīgas pilsētvides zaļināšanas plānā 2027.-2031. gadam.
Pasākuma noslēgumā dalībnieki varēs doties kopīgā ekskursijā pa Grīziņkalna apkārtni, lai apskatītu, kādi dabā balstīti risinājumi pilsētvidē jau ir ievesti, un pārrunātu, kāda zaļās infrastruktūra vēl būtu nepieciešama.
Interesenti aicināti pieteikties līdz 15. aprīlim, aizpildot pieteikšanās anketu.

Publiskās apspriešanas sanāksme detālplānojumam zemes vienībās Dravnieku ielā 3, Dravnieku ielā 3 k-4 un Augusta Deglava ielā 148
2025-04-24 17:00 - 18:00

Publiskās apspriešanas sanāksme Rīgas Tehniskās universitātes kompleksa Ķīpsalā lokālplānojuma 3. redakcijai
2025-05-08 17:00 - 18:00

Publiskās apspriešanas sanāksme lokālplānojumam teritorijai Lokomotīves ielā 24
2025-05-12 17:00 - 18:00

Publiskā apspriešana detālplānojumam zemes vienībās Brēmenes ielā 1A, Roberta Feldmaņa ielā 2 un zemes vienībā bez adreses
2025-05-16 08:00 - 2025-06-05 17:00
Lasīt vairāk: https://www.rdpad.lv/pazinojums-par-detalplanojuma-redakcijas-zemes-vienibas-bremenes-iela-1a-roberta-feldmana-iela-2-un-zemes-vieniba-bez-adreses-nodosanu-publiskajai-apspriesanai/

Prezentēs jaunu rīku dronu pacelšanās un nosēšanās vietu plānošanai – notiks arī diskusija par gaisa mobilitātes attīstību
2025-05-21 13:00 - 15:00
2025. gada 21. maijā Rīgas pilsētas attīstības departamentā plānots vērienīgs seminārs, kurā plānotājiem un jomas profesionāļiem tiks prezentēts Rīgas Tehniskās universitātes (RTU) izstrādātais rīks dronu pacelšanās un nosēšanās vietu identificēšanai.
Vairāk informācijas: https://www.rdpad.lv/prezentes-jaunu-riku-dronu-pacelsanas-un-nosesanas-vietu-planosanai-notiks-ari-diskusija-par-gaisa-mobilitates-attistibu/

Publiskā apspriešana lokālplānojumam Anniņmuižas bulvārī
2025-05-27 08:00 - 2025-06-25 17:00
Lasīt vairāk: https://www.rdpad.lv/pazinojums-par-lokalplanojuma-redakcijas-anninmuizas-bulvari-nodosanu-publiskajai-apspriesanai/

Aicina uz vebināru par Brasas tilta skvēra pārbūves ieceri
2025-05-28 18:00 - 19:30
Rīgas pašvaldība aicina pilsētas iedzīvotājus uz tiešsaistes vebināru, kurā iepazīstinās ar Brasas tilta skvēra pārbūves ieceri. Vebinārs norisināsies 28. maijā no plkst. 18.00 līdz 19.30 MS Teams vidē un Rīgas Facebook kontā “Rīga attīstās”. Iedzīvotāji tiks iepazīstināti ar plānotajiem risinājumiem un varēs izteikt savus priekšlikumus.
Vairāk informācijas: https://www.rdpad.lv/aicina-uz-vebinaru-par-brasas-tilta-skvera-parbuves-ieceri/

Publiskās apspriešanas sanāksme detālplānojumam zemes vienībās Brēmenes ielā 1A, Roberta Feldmaņa ielā 2 un zemes vienībā bez adreses
2025-05-29 17:00 - 18:00

Vebinārs par Zemo emisiju zonas projekta ieviešanu Rīgā
2025-06-09 16:00 - 18:00
Pirmdien, 9. jūnijā, Rīgas pašvaldības Pilsētas attīstības departaments kopā ar SIA “Ernst & Young Baltic” ekspertiem organizēs tiešsaistes vebināru, kurā iepazīstinās ar līdz šim paveikto darbu, lai Rīgā līdz 2027. gada beigām ieviestu zemo emisiju zonu.
Vairāk informācijas: https://www.rdpad.lv/rigas-pasvaldiba-iepazistinas-ar-zemo-emisiju-zonas-projekta-virzibu/
